આવા ગુમરાહ કરવાના ખુશબોનો (અત્તર વગેરે) જગતભરનો વેપાર રૂ. 2500 અબજ જેટલો 2015માં હતો. આજે કેટલાય ગુણો વધી ગયા છે. આજે 2018ના ઉનાળામાં વાત કરું છું, માણસોના પસીના ગંધાય છે. દરેક 10 જણમાં છ જણના પરસેવા ગંધાય છે. તેણે કોઈ ને કોઈ કેમિકલ ખુશબોથી પરસેવાની ગંધ દાબવી પડે છે. પહેલાં પ્રેમિકાને આકર્ષવા સેન્ટ, અત્તર કે સુગંધી ફૂલ વપરાતું. આજે પ્રેમ અને પ્રેમિકા બન્નેના ખોરાક એટલા બધા વંઠી ગયા છે કે આકર્ષણ કરતાં પોતાના પસીનાની ગંધ દબાવવા ખુશબો- અત્તર વપરાય છે. અબોલા દૂર કરવા માટે ફૂલનો ઉપયોગ થાય છે. તમારા પ્રેમી કે પ્રેમિકાને એક સુગંધી જાશવંતી કે ગુલાબ કે મોગરાનું કે ચમેલીનું ફૂલ ભેટ ધરો એટલે પ્રેમીઓ ખુશ ખુશ!